
[bookmark: _Toc243321997]INTRODUCERE
Stagiile de practică reprezintă o componentă obligatorie și integrantă a procesului de formare profesională în cadrul studiilor superioare de master, fiind prevăzute în planurile de învățământ și contribuind la dezvoltarea competențelor profesionale și transversale, precum și la realizarea rezultatelor învățării specifice programului de studii, în conformitate cu Cadrul Național al Calificărilor și standardele de calificare aplicabile.
Organizarea și desfășurarea stagiului de practică implică un ansamblu complex de activități realizate de conducătorii stagiului de practică, coordonatorii din cadrul unităților-bază și masteranzi, în conformitate cu prevederile actelor normative și instituționale aplicabile. Gestionarea eficientă a acestor activități presupune o colaborare permanentă între toate părțile implicate și o planificare riguroasă a etapelor stagiului.
Prezentul ghid are rolul de a oferi suport metodologic și informațional privind organizarea, desfășurarea, monitorizarea și evaluarea stagiului de practică de master I (de profesionalizare), fiind destinat atât masteranzilor, cât și cadrelor didactice implicate în coordonarea și evaluarea acestuia. Totodată, ghidul poate servi drept instrument de lucru pentru coordonatorii stagiului de practică din cadrul unităților-bază de realizare a practicii și pentru celelalte persoane implicate în organizarea și desfășurarea acestei activități.
Ghidul este destinat masteranzilor programelor de studii Management Informațional, Securitatea Sistemelor Informatice și Tehnologii Informaționale în Analiza Datelor, fiind elaborat în concordanță cu planurile de învățământ și curricula stagiului de practică aferente acestor programe de studii. Documentul stabilește cadrul organizatoric al stagiului de practică, responsabilitățile părților implicate, documentele specifice practicii, cerințele privind elaborarea Raportului și completarea Caietului de practică, precum și modalitățile și criteriile de evaluare a rezultatelor învățării dobândite pe parcursul desfășurării stagiului.
Lucrarea prezintă scopul și obiectivele stagiului de practică de master I (de profesionalizare), etapele organizării și desfășurării acestuia, responsabilitățile instituționale și individuale ale tuturor părților implicate, activitățile desfășurate în cadrul unităților-bază de practică, precum și cerințele privind elaborarea și susținerea Raportului de practică. Totodată, ghidul include modele de documente și formulare utilizate în procesul de organizare, desfășurare, monitorizare și evaluare a stagiului de practică, în vederea asigurării unei abordări unitare și transparente la nivelul tuturor programelor de studii pentru care este destinat.
[bookmark: toc_2][bookmark: _Toc243321998]BAZA NORMATIVĂ
Prezentul ghid este elaborat în conformitate cu următoarele acte normative și instituționale:
· Codul educației al Republicii Moldova nr. 152/2014;
· Planul-cadru pentru studiile superioare de licență, master și integrate, aprobat prin Ordinul MEC nr. 510/2025;
· Regulamentul-cadru privind stagiile de practică în învățământul superior, aprobat prin Ordinul MEC nr. 1902/2025;
· Regulamentul de organizare a studiilor superioare în baza Sistemului Național de Credite de Studii;
· Regulamentul privind organizarea studiilor superioare de master în Academia de Studii Economice din Moldova;
· Regulamentul privind organizarea stagiilor de practică în Academia de Studii Economice din Moldova;
· Planurile de învățământ ale programelor de studii Management Informațional, Securitatea Sistemelor Informatice și Tehnologii Informaționale în Analiza Datelor;
· Curricula stagiului de practică aferentă programelor de studii;
· Standardele de calificare și Cadrul Național al Calificărilor aferente domeniului de formare profesională.
[bookmark: toc_3]
[bookmark: _Toc243321999]INFORMAȚII GENERALE PRIVIND STAGIUL DE PRACTICĂ I
Stagiul de practică de master I (de profesionalizare) constituie o componentă obligatorie a procesului de formare profesională în cadrul ciclului II – studii superioare de master și se desfășoară în conformitate cu planurile de învățământ aprobate pentru fiecare program de studii. Parametrii generali ai stagiului de practică sunt prezentați în tabelul de mai jos.
Tabelul 1.
Parametrii generali ai stagiului de practică de master I
	Programul de studii
	Semestrul
	Durata (săptămâni)
	Volumul (ore)
	Credite ECTS
	Forma de evaluare

	Management Informațional
	II
	7
	360
	12
	E

	Securitatea Sistemelor Informatice
	II
	7
	360
	12
	E

	Tehnologii Informaționale în Analiza Datelor
	II
	7
	360
	12
	E


[bookmark: toc_4][bookmark: _Toc243322000]I. SCOPUL ȘI OBIECTIVELE STAGIULUI DE PRACTICĂ DE MASTER I (DE PROFESIONALIZARE)
[bookmark: toc_5][bookmark: _Toc243322001]1.1. Scopul stagiului de practică
Scopul stagiului de practică de master I (de profesionalizare) constă în consolidarea și valorificarea cunoștințelor teoretice acumulate în cadrul programului de studii prin aplicarea acestora în activitatea profesională, dezvoltarea competențelor profesionale și transversale specifice domeniului de formare profesională 0613 Dezvoltarea produselor program și a aplicațiilor, precum și formarea rezultatelor învățării prevăzute de Standardul de calificare și de planurile de învățământ ale programelor de studii. 
Prin intermediul acestei practici, masteranzii învață să identifice și să formuleze o problemă de cercetare, să colecteze și să analizeze date, să aplice critic teoriile și conceptele învățate, și să-și dezvolte abilitățile practice necesare pentru a elabora o lucrare științifică [4].
[bookmark: toc_6][bookmark: _Toc243322002]1.2. Obiectivele stagiului de practică
Stagiul de practică urmărește dezvoltarea competențelor profesionale și integrarea masteranzilor în mediul profesional real, având următoarele obiective principale:
· integrarea profesională prin observarea și analiza proceselor funcționale ale unității-bază sub îndrumarea conducătorului și a coordonatorului stagiului de practică; 
· aplicarea cunoștințelor teoretice acumulate în cadrul unităților de curs/modulelor în activitățile practice, integrând conceptele și teoriile studiate; 
· formarea aptitudinilor practice aferente activităților specifice domeniului de formare profesională; 
· dezvoltarea competențelor de comunicare, interacțiune eficiente în mediul profesional; 
· îmbunătățirea abilităților de comunicare și obținerea de aprecieri constructive asupra activităților desfășurate; 
· înțelegerea și aplicarea principiilor etice și a responsabilităților profesionale specifice domeniului: 
· facilitarea inserției profesionale, dezvoltarea competențelor necesare pentru o inserție profesională eficientă pe piața muncii; 
· asigurarea suportului, după caz, pentru elaborarea tezei de master, prin colectarea și analiza informațiilor relevante pentru fundamentarea și redactarea acesteia [4].
Rezultatele învățării urmărite și evaluate în cadrul stagiului de practică sunt cele prevăzute de Standardul de calificare pentru domeniul de formare profesională 0613 Dezvoltarea produselor program și a aplicațiilor, nivelul 7 CNC, și de planurile de învățământ ale programelor de studii Management Informațional, Securitatea Sistemelor Informatice și Tehnologii Informaționale în Analiza Datelor.
[bookmark: toc_7]

[bookmark: _Toc243322003]II. ORGANIZAREA ȘI DESFĂȘURAREA STAGIULUI DE PRACTICĂ DE MASTER I (DE PROFESIONALIZARE)
[bookmark: toc_8][bookmark: _Toc243322004]2.1. Organizarea stagiului de practică
Stagiul de practică de master I (de profesionalizare) se organizează și se desfășoară în conformitate cu prevederile Codului educației al Republicii Moldova nr. 152/2014, [1] Planului-cadru pentru studiile superioare de licență, master și integrate, aprobat prin Ordinul Ministerului Educației și Cercetării nr. 510/2025, [2] Regulamentului-cadru privind stagiile de practică în învățământul superior, aprobat prin Ordinul MEC nr. 1902/2025, [3] Regulamentului privind organizarea stagiilor de practică în Academia de Studii Economice din Moldova, aprobat de Senatul ASEM la 23.12.2025, [4], precum și în conformitate cu planurile de învățământ și curricula programelor de studii.
Stagiul de practică se realizează în cadrul unor unități-bază de realizare a stagiului de practică, selectate în funcție de specificul programului de studii și de obiectivele stagiului. Unitățile-bază pot fi autorități și instituții publice, organizații, întreprinderi, companii, instituții de cercetare sau alte entități care desfășoară activități relevante domeniului de formare profesională și pot asigura condițiile necesare realizării obiectivelor stagiului de practică.
Unitatea-bază de realizare a stagiului de practică poate fi identificată de către masterand sau recomandată de către departamentul TIMI, în condițiile prevăzute de Regulamentul ASEM privind organizarea stagiilor de practică. În cazul identificării individuale a unității-bază, aceasta trebuie să confirme acceptarea masterandului pentru desfășurarea stagiului de practică.
Desfășurarea stagiului de practică se realizează în baza Contractului privind efectuarea stagiului de practică, încheiat între Academia de Studii Economice din Moldova, unitatea-bază de realizare a stagiului de practică și masterand, în condițiile prevăzute de actele normative și instituționale aplicabile.
Repartizarea masteranzilor la stagiul de practică se aprobă prin ordinul Rectorului ASEM, în baza propunerilor departamentului TIMI și ale Școlii Masterale. Pentru organizarea și monitorizarea stagiului de practică sunt desemnați:
· conducătorul stagiului de practică din partea ASEM; 
· coordonatorul stagiului de practică din cadrul unității-bază de realizare a stagiului de practică.
Conducătorul stagiului de practică coordonează activitatea masteranzilor, monitorizează desfășurarea stagiului și oferă suport metodologic pe întreaga perioadă a practicii. Coordonatorul din cadrul unității-bază organizează activitatea masterandului la locul desfășurării practicii, asigură îndrumarea acestuia și evaluează activitatea desfășurată în cadrul unității.
Anterior începerii stagiului de practică, masteranzii participă la instruirea organizată de departamentul TIMI, în cadrul căreia sunt informați cu privire la obiectivele stagiului, documentele aferente practicii, drepturile și obligațiile părților implicate, cerințele privind elaborarea Raportului de practică și criteriile de evaluare.
Parametrii stagiului de practică (perioada de desfășurare, durata, volumul de muncă exprimat în ore și credite ECTS, precum și forma de evaluare) sunt stabiliți prin planurile de învățământ și sunt prezentați în secțiunea „Informații generale privind stagiul de practică” din prezentul ghid. În vederea asigurării unei organizări și desfășurări eficiente a stagiului de practică, drepturile, responsabilitățile și atribuțiile principalilor participanți sunt prezentate sintetic în tabelele următoare, elaborate în conformitate cu prevederile Regulamentului privind organizarea stagiilor de practică în ASEM și anume:
Tabelul 2.1. 
Drepturile și responsabilitățile masterandului în cadrul stagiului de practică
	Drepturile masterandului
	Responsabilitățile masterandului

	Alegerea unității-bază de practică dintre partenerii ASEM sau identificarea individuală a acesteia, cu aprobarea departamentului.
	Respectarea prevederilor regulamentelor și a documentelor care reglementează desfășurarea stagiului de practică.

	Efectuarea stagiului de practică în țară sau peste hotare, în condițiile prevăzute de ASEM.
	Informarea departamentului privind locul de desfășurare a practicii și prezentarea documentelor solicitate în termenele stabilite.

	Beneficierea de condiții corespunzătoare de desfășurare a practicii și de acces la resursele necesare.
	Semnarea și prezentarea Contractului privind efectuarea stagiului de practică.

	Informarea privind obiectivele, conținutul, cerințele și modalitatea de evaluare a practicii.
	Participarea integrală la activitățile prevăzute în programul practicii și respectarea programului de lucru.

	Asistență metodică din partea conducătorului practicii și îndrumare din partea coordonatorului din unitatea-bază.
	Completarea Caietului stagiului de practică și elaborarea Raportului stagiului de practică conform cerințelor ghidului.

	Executarea activităților prevăzute în programul practicii și formularea de propuneri privind îmbunătățirea acesteia.
	Respectarea regulamentului intern al unității-bază, a normelor de securitate și sănătate în muncă și a normelor de etică profesională.

	Contestarea rezultatului evaluării în condițiile regulamentelor instituționale.
	Desfășurarea practicii exclusiv în unitatea-bază aprobată; schimbarea acesteia este posibilă numai cu acordul ASEM.


Sursa: pct. 4.2–4.12 din [4]
Respectarea drepturilor și responsabilităților prezentate în tabel constituie o condiție esențială pentru desfășurarea eficientă a stagiului de practică și pentru evaluarea obiectivă a rezultatelor obținute de masterand.
Tabelul 2.2.
Atribuțiile conducătorului stagiului de practică din partea ASEM
	
	Atribuție

	1.
	Participă la repartizarea sau redistribuirea masteranzilor la unitățile-bază de practică.

	2.
	Verifică existența condițiilor necesare desfășurării stagiului și respectarea termenelor stabilite.

	3.
	Colaborează cu coordonatorul din unitatea-bază pentru organizarea și desfășurarea practicii.

	4.
	Elaborează împreună cu coordonatorul programul de lucru și stabilește sarcinile individuale ale masterandului.

	5.
	Coordonează și monitorizează desfășurarea practicii pe întreaga perioadă a stagiului.

	6.
	Acordă consultanță metodologică și sprijin științific masteranzilor.

	7.
	Informează masteranzii privind respectarea normelor de securitate și sănătate în muncă.

	8.
	Evaluează activitatea desfășurată de masterand și întocmește fișa de referință pentru comisia de evaluare.


Sursa: pct. 4.15–4.16 din [4]
Conducătorul stagiului de practică reprezintă principalul responsabil din partea ASEM pentru coordonarea metodologică și monitorizarea desfășurării stagiului.






Tabelul 2.3.
Atribuțiile coordonatorului stagiului de practică din cadrul unității-bază
	
	Atribuție

	1.
	Organizează activitatea practică a masterandului în conformitate cu curriculumul stagiului de practică.

	2.
	Oferă îndrumare practică și facilitează integrarea masterandului în activitatea unității.

	3.
	Monitorizează participarea și implicarea masterandului în activitățile profesionale.

	4.
	Evaluează progresul și nivelul competențelor dobândite pe parcursul practicii.

	5.
	Întocmește raportul de evaluare care stă la baza evaluării finale.

	6.
	Asigură instruirea privind securitatea și sănătatea în muncă și urmărește respectarea normelor specifice unității.

	7.
	Colaborează permanent cu conducătorul practicii din partea ASEM pentru buna desfășurare a stagiului.

	8.
	Informează ASEM despre dificultățile apărute și propune măsuri de îmbunătățire a desfășurării practicii.


Sursa: pct. 4.17–4.18 din [4]
Colaborarea permanentă dintre conducătorul stagiului de practică și coordonatorul din cadrul unității-bază contribuie la realizarea obiectivelor stagiului și la dezvoltarea competențelor profesionale ale masteranzilor.
Îndeplinirea responsabilităților de către fiecare participant la stagiul de practică și colaborarea eficientă dintre masterand, conducătorul stagiului de practică și coordonatorul din cadrul unității-bază contribuie la realizarea obiectivelor stagiului, dezvoltarea competențelor profesionale și asigurarea calității pregătirii practice.
[bookmark: toc_9][bookmark: _Toc243322005]2.2. Etapele organizării și desfășurării stagiului de practică
Organizarea și desfășurarea stagiului de practică reprezintă un proces etapizat, realizat în conformitate cu prevederile planului de învățământ, curriculumului stagiului de practică și ale Regulamentului privind organizarea stagiilor de practică în Academia de Studii Economice din Moldova. Succesiunea etapelor urmărește asigurarea unei pregătiri practice eficiente, dezvoltarea competențelor profesionale și evaluarea obiectivă a rezultatelor obținute de masteranzi.[4]
În cadrul procesului de organizare și desfășurare a stagiului de practică se disting următoarele etape principale:
Etapa 1. Identificarea unității-bază de realizare a stagiului de practică. Masterandul poate opta pentru o unitate-bază dintre partenerii ASEM sau poate identifica individual o entitate care corespunde domeniului de formare profesională, cu aprobarea departamentului responsabil.
Etapa 2. Încheierea Contractului privind organizarea și desfășurarea stagiului de practică. Stagiul de practică se desfășoară în baza contractului încheiat între ASEM, unitatea-bază și masterand, document care stabilește drepturile și obligațiile părților implicate.
Etapa 3. Repartizarea masteranzilor la stagiul de practică. Repartizarea se realizează prin ordinul Rectorului ASEM sau al Școlii Masterale, în condițiile prevăzute de regulament.
Etapa 4. Instruirea masteranzilor. Înaintea începerii practicii, masteranzii participă la instruirea organizată de departament, în cadrul căreia sunt informați cu privire la obiectivele practicii, normele de conduită profesională, cerințele privind securitatea și sănătatea în muncă, precum și documentele care urmează a fi elaborate.
Etapa 5. Desfășurarea stagiului de practică. Pe parcursul practicii, masterandul realizează activitățile prevăzute în curriculumul stagiului, sub îndrumarea conducătorului practicii din partea ASEM și a coordonatorului desemnat de unitatea-bază.
Etapa 6. Elaborarea documentelor stagiului de practică. La finalizarea activităților, masterandul completează Caietul de practică și elaborează Raportul de practică, conform cerințelor prezentului ghid.
Etapa 7. Evaluarea finală a stagiului de practică. Evaluarea se realizează de către comisia constituită la nivelul departamentului, în baza documentelor prezentate, a activității desfășurate în cadrul practicii și a susținerii raportului de practică. [4].
Respectarea succesiunii etapelor prezentate asigură organizarea eficientă a stagiului de practică și facilitează atingerea rezultatelor învățării prevăzute de programul de studii.
[bookmark: toc_10][bookmark: _Toc243322006]2.3. Documentele utilizate în cadrul stagiului de practică
Stagiul de practică este organizat și desfășurat în baza unui ansamblu de documente care asigură planificarea, desfășurarea, monitorizarea și evaluarea activităților practice. Aceste documente sunt elaborate și utilizate în diferite etape ale stagiului de practică, fiecare având un rol distinct în organizarea procesului și în certificarea rezultatelor obținute de masterand. Completarea corectă și prezentarea acestora în termenele stabilite constituie o condiție obligatorie pentru finalizarea și evaluarea stagiului de practică. 
În Tabelul 2.4 sunt prezentate principalele documente utilizate în cadrul stagiului de practică, scopul acestora, responsabilii implicați în elaborarea, emiterea, completarea sau aprobarea documentelor, precum și etapa în care acestea sunt utilizate.
[bookmark: _Toc241529228][bookmark: _Toc241529229]Tabelul 2.4.
2.4. Documentele utilizate în cadrul stagiului de practică
	Nr.
	Document
	Scopul documentului
	Responsabil 
	Etapa de utilizare
	Anexa

	1.
	Contract privind organizarea și desfășurarea stagiului de practică
	Reglementează organizarea stagiului și stabilește drepturile și obligațiile părților implicate.
	ASEM, unitatea-bază și masterandul
	Înaintea începerii stagiului
	5

	2.
	Ordinul Rectorului ASEM privind repartizarea la stagiul de practică
	Aprobă repartizarea oficială a masteranzilor la unitățile-bază de practică.
	ASEM
	Înaintea începerii stagiului
	-

	3.
	Curriculumul stagiului de practică
	Stabilește obiectivele, competențele, conținutul și rezultatele învățării urmărite în cadrul stagiului.
	Departamentul TIMI
	Pe întreaga perioadă a practicii
	-

	4.
	Caietul stagiului de practică
	Reflectă activitățile desfășurate de masterand pe parcursul practicii și confirmă realizarea acestora.
	Masterandul, cu avizarea coordonatorului din unitatea-bază
	Pe durata stagiului
	10

	5.
	Raportul stagiului de practică
	Prezintă rezultatele activităților desfășurate, analiza experienței acumulate și competențele dezvoltate pe durata stagiului.
	Masterandul
	La finalizarea stagiului
	8

	6.
	Fișa de referință a conducătorului stagiului de practică de la departament
	Reflectă aprecierea conducătorului stagiului asupra activității și rezultatelor obținute de masterand.
	Conducătorul stagiului din partea ASEM
	La finalizarea stagiului
	6

	7.
	Raport de evaluare
	Conține evaluarea activității și a competențelor demonstrate de masterand în cadrul unității-bază și contribuie la evaluarea finală.
	Coordonatorul stagiului din cadrul unității-bază
	La finalizarea stagiului
	7


Sursa: elaborat în baza Regulamentului privind organizarea stagiilor de practică în ASEM, pct. 3–5.

Modelele documentelor marcate în coloana ”Anexa” sunt prezentate în anexele corespunzătoare ale prezentului ghid.
Documentele prezentate în Tabelul 2.4 se completează și se utilizează succesiv, în funcție de etapa de organizare și desfășurare a stagiului de practică. Unele documente au caracter administrativ și sunt elaborate de ASEM sau de unitatea-bază, iar altele sunt întocmite de masterand și constituie baza evaluării rezultatelor învățării și a competențelor profesionale dobândite pe parcursul practicii.


[bookmark: toc_11][bookmark: _Toc243322007]III. CONȚINUTUL STAGIULUI DE PRACTICĂ DE MASTER I (DE PROFESIONALIZARE)
În conformitate cu organizarea prezentată în capitolul anterior, desfășurarea stagiului de practică presupune implicarea directă a masterandului în activități profesionale corespunzătoare programului de studii. Conținutul concret al acestor activități este stabilit prin Curriculumul Practicii de master I (de profesionalizare) și este adaptat profilului unității-bază de realizare a stagiului de practică.
Activitățile atribuite masterandului trebuie să fie relevante pentru domeniul său de formare, să corespundă nivelului studiilor superioare de master și să contribuie la realizarea rezultatelor învățării prevăzute în curriculum. În funcție de specificul programului de studii și de activitatea unității-bază, acestea pot include examinarea proceselor și sistemelor existente, participarea la realizarea unor sarcini profesionale, colectarea și analiza informațiilor, identificarea unor probleme și formularea unor propuneri de soluționare.
Pe parcursul stagiului, activitățile și rezultatele obținute sunt consemnate sistematic în Caietul stagiului de practică, iar la final sunt analizate și sintetizate în Raportul privind stagiul de practică. În acest mod, experiența acumulată este valorificată atât pentru evaluarea stagiului, cât și, după caz, pentru fundamentarea componentei aplicative a tezei de master.
[bookmark: toc_12][bookmark: _Toc243322008]3.1. Activitățile de bază desfășurate în cadrul stagiului de practică
Activitățile realizate de masterand se stabilesc în funcție de obiectivele și rezultatele învățării prevăzute în curriculum, de particularitățile programului de studii și de profilul unității-bază. Acestea trebuie să aibă caracter profesional-aplicativ și să permită utilizarea integrată a cunoștințelor, metodelor și instrumentelor însușite în cadrul programului de master.
Succesiunea activităților poate fi adaptată situației concrete din unitatea-bază. Totuși, conținutul stagiului trebuie să includă documentarea asupra mediului profesional, realizarea unor sarcini specifice domeniului, analiza rezultatelor și consemnarea activității desfășurate.

Tabelul 3.1
Activități recomandate pentru desfășurarea stagiului de practică
	Nr.
	Activitate
	Momentul desfășurării
	Rezultatul activității

	1. 
	Familiarizarea cu profilul, structura organizatorică și principalele activități ale unității-bază, precum și cu regulile interne aplicabile activității desfășurate.
	La începutul stagiului
	Înțelegerea mediului organizațional și a contextului profesional în care se realizează stagiul.

	2. 
	Examinarea proceselor, sistemelor, tehnologiilor, instrumentelor și soluțiilor utilizate în domeniul relevant pentru programul de studii.
	La începutul și pe parcursul stagiului
	Identificarea particularităților activității profesionale și a modului de utilizare a resurselor existente.

	3. 
	Stabilirea, împreună cu îndrumătorul din unitatea-bază, a sarcinilor profesionale care urmează să fie realizate de masterand.
	La etapa inițială
	Precizarea conținutului activității individuale și corelarea acestuia cu obiectivele stagiului.

	4. 
	Participarea la realizarea activităților și sarcinilor profesionale specifice domeniului programului de studii.
	Pe parcursul stagiului
	Aplicarea cunoștințelor și dezvoltarea abilităților profesionale în contexte reale de activitate.

	5. 
	Colectarea, selectarea și sistematizarea informațiilor necesare realizării sarcinilor atribuite, cu respectarea cerințelor privind protecția datelor și confidențialitatea.
	Pe parcursul stagiului
	Constituirea unei baze informaționale relevante și utilizabile în limitele stabilite de unitatea-bază.

	6. 
	Analiza unei situații, probleme, necesități sau oportunități de îmbunătățire identificate în cadrul activității desfășurate.
	Pe parcursul stagiului
	Formularea unei probleme profesionale clar delimitate și argumentarea relevanței acesteia.

	7. 
	Elaborarea, testarea sau argumentarea unor propuneri, soluții ori recomandări, în funcție de natura sarcinilor atribuite și de specificul programului de studii.
	Pe parcursul stagiului
	Obținerea unui rezultat profesional-aplicativ care poate fi prezentat și evaluat.

	8. 
	Analiza rezultatelor activităților realizate și examinarea posibilității valorificării acestora în cadrul tezei de master, dacă există o legătură directă cu tema cercetării.
	Spre finalul stagiului
	Corelarea experienței practice cu activitatea de cercetare și cu obiectivele formării profesionale.

	9. 
	Completarea sistematică a Caietului stagiului de practică și selectarea materialelor care pot confirma activitățile și rezultatele obținute.
	Pe întreaga perioadă
	Asigurarea evidenței și trasabilității activității desfășurate.

	10. 
	Elaborarea Raportului privind stagiul de practică, pe baza activităților consemnate și a rezultatelor obținute.
	La finalul stagiului
	Prezentarea structurată, argumentată și documentată a activității realizate.


Sursa: elaborat de autori în baza curriculumului stagiului de practică
Activitățile prezentate în Tabelul 3.1 nu reprezintă o succesiune rigidă și nu trebuie realizate în mod identic în toate unitățile-bază. Conținutul lor se adaptează condițiilor concrete ale stagiului, cu păstrarea legăturii dintre sarcinile profesionale atribuite, rezultatele învățării prevăzute în curriculum și produsul final prezentat de masterand.
În situația în care activitatea unității-bază presupune accesul la informații cu caracter confidențial, la date cu caracter personal, la aplicații, sisteme sau documente cu acces limitat, masterandul va utiliza în Caiet și în Raport numai informațiile a căror prezentare este permisă. Datele sensibile pot fi anonimizate, generalizate sau înlocuite cu descrieri care permit înțelegerea activității fără divulgarea informațiilor protejate.
[bookmark: toc_13][bookmark: _Toc243322009]3.2. Recomandări metodice privind realizarea activităților de către masterand
Pe parcursul stagiului, masterandul trebuie să adopte o conduită profesională și să manifeste responsabilitate, inițiativă, capacitate de colaborare și deschidere față de recomandările primite. Activitatea sa nu trebuie să se limiteze la observarea proceselor din unitatea-bază, ci să presupună, în măsura posibilităților oferite de aceasta, participarea efectivă la soluționarea unor sarcini relevante pentru domeniul programului de studii.
La realizarea activităților se recomandă respectarea următoarelor repere metodice:
a) Înțelegerea sarcinii profesionale
Înainte de începerea unei activități, masterandul trebuie să clarifice:
· scopul sarcinii; 
· rezultatul care urmează să fie obținut; 
· informațiile și resursele necesare; 
· metodele și instrumentele care pot fi utilizate; 
· limitele de acces și condițiile stabilite de unitatea-bază; 
· modalitatea de prezentare sau verificare a rezultatului. 
Clarificarea acestor elemente previne realizarea formală a activităților și permite raportarea rezultatelor la obiectivele stagiului.
b) Selectarea și aplicarea metodelor adecvate
Metodele utilizate se aleg în funcție de natura problemei și de specificul programului de studii. Masterandul trebuie să poată argumenta de ce a utilizat o anumită metodă, tehnologie, aplicație, tehnică de analiză sau modalitate de organizare a activității.
În cazul în care unitatea-bază utilizează instrumente diferite de cele studiate în cadrul programului de master, masterandul poate analiza și utiliza aceste instrumente, respectând instrucțiunile și condițiile de acces stabilite de organizație. Accentul trebuie pus nu doar pe descrierea instrumentului, ci și pe modul în care acesta contribuie la realizarea sarcinii profesionale.
c) Analiza critică a situațiilor observate
Descrierea activității unității-bază nu este suficientă pentru nivelul studiilor de master. Masterandul trebuie să analizeze informațiile observate sau colectate, să identifice relații, dificultăți, riscuri, limite ori posibilități de îmbunătățire și să formuleze concluzii argumentate.
Analiza poate viza, după caz:
· eficiența unui proces; 
· modul de organizare și utilizare a informațiilor; 
· funcționalitatea unei aplicații sau a unui sistem; 
· calitatea și securitatea datelor; 
· utilizarea resurselor informatice; 
· gestionarea proiectelor și serviciilor; 
· automatizarea unor activități; 
· fundamentarea deciziilor; 
· alte aspecte corespunzătoare programului de studii. 
d) Formularea soluțiilor și recomandărilor
Propunerile formulate trebuie să rezulte din problema analizată și să fie susținute prin argumente, date, observații sau rezultate obținute în cadrul stagiului. Acestea trebuie să fie realiste, relevante pentru unitatea-bază și proporționale cu nivelul de acces și cu durata stagiului.
Masterandului nu i se solicită în mod obligatoriu implementarea integrală a unei soluții complexe. În funcție de situația concretă, rezultatul activității poate consta într-o analiză, un model, un prototip, un algoritm, un set de cerințe, o procedură, o configurație, un raport analitic, o propunere de îmbunătățire sau un alt produs relevant pentru domeniul programului de studii.
e) Consultarea și valorificarea recomandărilor primite
Masterandul va discuta periodic progresul activității cu îndrumătorul din unitatea-bază și, în problemele care țin de cerințele academice, cu conducătorul stagiului din cadrul departamentului. Recomandările primite trebuie analizate și, după caz, integrate în activitatea desfășurată.
În Caietul stagiului pot fi consemnate principalele recomandări, modificările efectuate și rezultatele obținute în urma aplicării acestora. Nu este necesară reproducerea integrală a tuturor discuțiilor purtate.
f) Respectarea eticii profesionale și a confidențialității
Masterandul este responsabil pentru corectitudinea informațiilor prezentate, pentru indicarea surselor utilizate și pentru respectarea normelor de conduită profesională. Nu se admite includerea în Raport a datelor, documentelor, codurilor-sursă, capturilor de ecran, configurațiilor sau altor materiale interne fără permisiunea unității-bază.
În cazul utilizării unor materiale realizate de alte persoane, contribuția proprie a masterandului trebuie delimitată clar. Raportul trebuie să reflecte activitatea efectiv desfășurată de acesta, nu doar activitatea generală a organizației sau a echipei în care a fost integrat.
g) Corelarea cu teza de master
Atunci când conținutul stagiului are legătură cu tema tezei de master, masterandul poate utiliza experiența acumulată pentru:
· înțelegerea contextului practic al problemei cercetate; 
· colectarea datelor permise; 
· verificarea aplicabilității metodelor selectate; 
· fundamentarea unor soluții; 
· testarea unor modele sau instrumente; 
· formularea concluziilor și recomandărilor aplicative. 
Această corelare nu este însă obligatorie în toate cazurile. Ea se realizează numai dacă activitățile desfășurate sunt relevante pentru tema tezei și dacă utilizarea informațiilor este permisă de unitatea-bază.
[bookmark: _Toc243322010]3.3. Elaborarea Caietului și a Raportului privind stagiul de practică
Activitățile realizate și rezultatele obținute de masterand sunt reflectate în două documente distincte și complementare:
· Caietul stagiului de practică, care asigură consemnarea cronologică și sistematică a activității desfășurate;
· Raportul privind stagiul de practică, care prezintă analiza, sinteza și valorificarea rezultatelor obținute. [3]
Documentele nu trebuie să dubleze integral aceeași informație. Caietul reflectă evoluția activității pe durata stagiului, iar Raportul prezintă într-o formă structurată cele mai relevante activități, rezultate, concluzii și propuneri.
[bookmark: _Toc243322011]3.3.1. Completarea Caietului stagiului de practică
Caietul de practică se completează sistematic pe parcursul stagiului, nu retrospectiv, numai la final. Informația consemnată trebuie să permită urmărirea activităților realizate și a progresului înregistrat.
Pentru fiecare perioadă sau activitate, se recomandă indicarea următoarelor elemente:
· data sau intervalul de realizare; 
· sarcina primită; 
· activitatea efectiv desfășurată; 
· metodele și instrumentele utilizate; 
· rezultatul obținut; 
· dificultățile întâmpinate, dacă este cazul; 
· soluțiile adoptate; 
· recomandările primite; 
· legătura activității cu obiectivele stagiului. 
Formulările generale precum „am analizat documente”, „am lucrat la proiect” sau „am studiat activitatea organizației” nu sunt suficiente. Înregistrările trebuie să precizeze obiectul analizei, contribuția masterandului și rezultatul concret obținut, fără divulgarea informațiilor confidențiale.
În Caietul de practică pot fi menționate materialele care confirmă realizarea activităților: scheme, modele, rapoarte analitice, fragmente anonimizate de rezultate, prototipuri, diagrame, capturi permise, seturi de cerințe sau alte produse profesionale. Acestea se anexează numai dacă sunt relevante și dacă prezentarea lor este autorizată.
Caietul de  practică se completează conform modelului aprobat și se confirmă în modul stabilit de documentele instituționale.
[bookmark: _Toc243322012]3.3.2. Elaborarea Raportului privind stagiul de practică
Raportul privind stagiul de practică reprezintă lucrarea individuală prin care masterandul demonstrează modul în care a valorificat stagiul de practică, activitățile realizate și rezultatele obținute. Acesta trebuie să prezinte contribuția proprie într-o formă clară, logică, argumentată și susținută prin informații relevante.
Raportul privind stagiul nu trebuie să reproducă informații generale ample despre istoricul unității-bază și nici conținutul integral al Caietului de practică. Datele despre organizație se prezintă numai în măsura necesară înțelegerii contextului în care s-a desfășurat activitatea.
Se recomandă următoarea structură:
Raportul stagiului de practică de master I include următoarele componente:
Foaia de titlu – se întocmește conform modelului aprobat de ASEM și conține datele de identificare ale instituției, programului de studii, masterandului, unității-bază și conducătorilor stagiului. (a se vedea Anexa 8)
Lista abrevierilor (opțional)
Cuprinsul – include denumirea compartimentelor și paginile corespunzătoare (a se vedea Anexa 9)
Introducere (maxim o pagină) – în introducere se prezintă succint:
· unitatea-bază și subdiviziunea în care s-a desfășurat stagiul;
· perioada realizării;
· scopul activității individuale;
· sarcinile principale;
· metodele și instrumentele utilizate;
· legătura cu domeniul programului de studii și, după caz, cu tema tezei de master.
Introducerea trebuie să reflecte conținutul concret al stagiului, fără reluarea integrală a scopului și obiectivelor generale deja formulate în curriculum și în prezentul ghid.
1. Contextul organizațional și profesional al stagiului. 
Compartimentul prezintă numai informațiile necesare înțelegerii activităților desfășurate:
· domeniul de activitate al unității-bază;
· subdiviziunea în care a fost încadrat masterandul;
· rolul subdiviziunii în cadrul organizației;
· procesele, sistemele sau tehnologiile relevante pentru sarcinile realizate.
Descrierea trebuie să fie concisă și direct legată de activitatea masterandului.
2. Problema sau sarcina profesională abordată. 
În acest compartiment se prezintă:
· situația inițială;
· problema, necesitatea sau oportunitatea identificată;
· relevanța acesteia pentru unitatea-bază și pentru domeniul de formare;
· obiectivul urmărit;
· condițiile și limitele în care a fost realizată activitatea.
Problema trebuie formulată clar și delimitată de prezentarea generală a activității organizației.
3. Metodele, instrumentele și resursele utilizate. 
Se descriu și se argumentează:
· metodele de documentare și analiză;
· tehnologiile, aplicațiile sau instrumentele utilizate;
· sursele de date și informații;
· criteriile de selectare a metodelor;
· restricțiile întâmpinate;
· măsurile aplicate pentru protejarea datelor și informațiilor, dacă este cazul.
Enumerarea instrumentelor fără explicarea modului în care au fost utilizate nu este suficientă.
4. Activitățile desfășurate în cadrul stagiului de practică. 
Acest compartiment constituie partea centrală a Raportului stagiului de practică și prezintă:
· activitățile realizate;
· succesiunea logică a acestora;
· contribuția individuală a masterandului;
· dificultățile întâmpinate;
· deciziile adoptate;
· colaborarea cu specialiștii unității-bază;
· modificările efectuate în urma recomandărilor primite.
Informația trebuie organizată pe activități, probleme sau rezultate, nu sub forma unei simple enumerări zilnice. Evidența cronologică detaliată rămâne în Caietul stagiului.
5. Rezultatele obținute și analiza acestora. 
În acest compartiment se prezintă:
· rezultatele concrete ale activităților;
· modul în care acestea răspund problemei sau sarcinii formulate;
· avantajele și limitele soluțiilor propuse;
· criteriile utilizate pentru aprecierea rezultatelor;
· posibilitățile de aplicare sau dezvoltare ulterioară.
Rezultatele pot fi ilustrate prin tabele, scheme, diagrame, modele, fragmente anonimizate de date sau alte materiale relevante, cu respectarea cerințelor de confidențialitate.
Concluzii și recomandări
Concluziile trebuie să rezulte din activitățile și analiza prezentate. Acestea vor evidenția:
· nivelul de realizare a sarcinilor;
· principalele rezultate;
· competențele valorificate și dezvoltate;
· dificultățile semnificative;
· recomandările adresate, după caz, unității-bază;
· direcțiile de dezvoltare profesională sau de aprofundare a cercetării.
Nu se recomandă formularea unor concluzii generale care nu sunt susținute de conținutul Raportului stagiului de practică.
Bibliografie
Se includ numai sursele efectiv utilizate: acte normative, documentație tehnică, standarde, lucrări științifice, manuale, resurse electronice și alte materiale relevante. Sursele interne ale unității-bază se indică numai în măsura în care acest lucru este permis. (a se vedea Anexa 13)
Anexe
În anexe pot fi incluse materialele care completează Raportul stagiului de practică și confirmă rezultatele obținute:
· tabele extinse;
· scheme și diagrame;
· chestionare sau instrumente de colectare a datelor;
· modele și prototipuri;
· fragmente anonimizate ale rezultatelor;
· alte materiale relevante.
Anexele trebuie numerotate, denumite și menționate în textul Raportului stagiului de practică. Nu se includ materiale fără legătură directă cu activitățile prezentate.
[bookmark: _Toc243322013]3.3.3. Cerințe privind conținutul și redactarea Raportului privind stagiul de practică
Raportul stagiului de practică trebuie să respecte următoarele cerințe generale:
· să reflecte activitatea efectiv desfășurată de masterand;
· să evidențieze contribuția individuală;
· să prezinte o legătură clară între sarcini, metode, activități și rezultate;
· să utilizeze un limbaj academic și profesional;
· să distingă informațiile preluate de analiza și contribuția proprie;
· să indice sursele utilizate;
· să respecte cerințele privind integritatea academică;
· să nu divulge date și informații protejate;
· să fie redactat conform cerințelor tehnice și modelului aprobate de ASEM.
Volumul, forma de prezentare, termenul de depunere și celelalte cerințe tehnice se stabilesc prin documentele instituționale și prin indicațiile departamentului responsabil de programul de studii. Acestea nu se fixează în prezentul capitol, pentru a evita dublarea sau apariția unor neconcordanțe cu reglementările instituționale.
Caietul și Raportul stagiului de practică trebuie să ofere împreună o imagine completă și verificabilă asupra activității masterandului. Concordanța dintre sarcinile consemnate, rezultatele prezentate și confirmarea unității-bază constituie o condiție importantă pentru evaluarea obiectivă a stagiului de practică I. [4,7].

[bookmark: _Toc243322014]IV. RECUNOAȘTEREA ȘI EVALUAREA STAGIULUI DE PRACTICĂ DE MASTER I (DE PROFESIONALIZARE)
[bookmark: _Toc243322015]4.1. Recunoașterea stagiului de practică
Recunoașterea stagiului de practică de master I (de profesionalizare) se realizează prin atribuirea numărului de credite ECTS stabilit în planul de învățământ al programului de studii, în condițiile prevăzute de Regulamentul privind organizarea stagiilor de practică în Academia de Studii Economice din Moldova. [4]
Pot solicita recunoașterea experienței profesionale în scopul stagiului de practică masteranzii care:
· sunt încadrați în câmpul muncii într-un domeniu corespunzător programului de studii urmat; 
· dețin o experiență practică dovedită de cel puțin un an în domeniul respectiv; 
· își continuă activitatea profesională în domeniul în care realizează programul de master. 
Evaluarea competențelor dobândite și recunoașterea experienței profesionale se realizează de către Departamentul TIMI, în conformitate cu metodologia aprobată de Consiliul Școlii Masterale de Excelență în Economie și Business și de departamentul responsabil de organizarea programului de studii. [4].
În vederea recunoașterii experienței profesionale, masterandul depune Cererea de recunoaștere a experienței profesionale în scopul stagiului de master, (a se vedea Anexa 1), însoțită de adeverința sau certificatul eliberat de angajator, care confirmă încadrarea într-o funcție al cărei profil este compatibil cu cerințele prevăzute în Curriculumul stagiului de practică. După caz, pot fi solicitate și alte documente justificative prevăzute în cerere sau în metodologia instituțională aplicabilă, precum copia actului de angajare, fișa postului ori alte documente relevante.
Regulamentul ASEM stabilește în mod expres adeverința/certificatul de la locul de muncă drept document justificativ al compatibilității activității profesionale cu cerințele curriculumului.
Recunoașterea experienței profesionale nu reprezintă o scutire automată de evaluare. Competențele dobândite prin activitatea profesională sunt evaluate în condițiile stabilite de metodologia aprobată pentru programele de master, iar creditele aferente stagiului se acordă în urma parcurgerii procedurii de recunoaștere.
[bookmark: _Toc243322016]4.2. Recunoașterea activității de voluntariat
Activitatea de voluntariat desfășurată în domenii de utilitate publică, conexe profilului și programului de studii al masterandului, poate fi recunoscută ca stagiu de practică dacă este prestată opțional, simultan sau consecutiv, în una sau mai multe instituții-gazdă cu care ASEM are încheiat un acord de colaborare. [4]
Pentru recunoașterea activității de voluntariat, masterandul depune o cerere înainte de începerea stagiului de practică propriu-zis. Cererea este însoțită de:
· raportul privind activitatea de voluntariat, care reflectă măsura în care a fost realizat programul stagiului de practică; 
· informația privind numărul de ore de voluntariat efectuate; 
· carnetul de voluntar și/sau certificatul nominal de voluntariat; 
· alte documente justificative prevăzute de reglementările aplicabile. 
În baza documentelor prezentate, șeful Departamentului TIMI poate recunoaște anual activitatea de voluntariat și poate acorda 5 credite de studii transferabile pentru 150 de ore de voluntariat. [4]
Activitatea de voluntariat confirmată prin carnetul de voluntar, certificatul nominal și contractul de voluntariat poate fi recunoscută și ca parte componentă a stagiului de practică, dacă sunt confirmate cel puțin 40 de ore. [4]
Având în vedere că stagiul de practică de master I prevăzut în planurile de învățământ ale programelor vizate de prezentul ghid are un volum de 12 credite ECTS, recunoașterea a 150 de ore de voluntariat și acordarea a 5 credite nu acoperă integral stagiul. Masterandul este obligat să realizeze și să recupereze diferența de ore și credite prevăzută în planul de învățământ. Această obligație rezultă expres din pct. 6.4 al Regulamentului ASEM. [4]
[bookmark: _Toc243322017]4.3. Evaluarea stagiilor de practică
Evaluarea stagiului de practică de master I se realizează atât pe perioada de desfășurare a practicii (evaluarea curentă), cât şi la finalizarea acestei activități (evaluarea finală).
Pe durata practicii, se efectuează evaluarea curentă de către conducătorul de practică și coordonatorul practicii de la unitate-bază, luând în considerație participarea masterandului la lucrările programate și formarea de către acesta a deprinderilor de executare sau coordonare a operațiunilor incluse în programul practicii.
Evaluarea finală prevede aprecierea stagiilor de practică cu note, în baza scalei de notare de la „1” la „10”. Evaluarea masteranzilor se realizează în conformitate cu cerințele elaborate de către departamentul TIMI.
Evaluarea practicii de master I, de profesionalizare, se realizează de către Comisia de evaluare constituită prin decizia ȘMEEB formată din cel puțin două cadre didactice din cadrul departamentului TIMI și conducătorul de stagiu desemnat de departament. 
Nota obținută pentru stagiul de practică I se include în rezultatele sesiunii de examinare respective și se ia în considerare la calcularea mediei reușitei academice a masterandului.
La finalizarea practicii de master I, de profesionalizare, masterandul va prezenta următoarele documente: 
· Raportul privind stagiul de practică elaborat conform cerințelor stipulate în Ghidul de practică. La raportul privind stagiul de practică vor fi anexate documente din cadrul unității-bază (rapoarte, analiza datelor, portofoliul sarcinilor individuale, etc.); 
· Caietul de practică completat de masterand și avizat de coordonatorul practicii din partea Partenerului de practică (unității-bază) [4].
Regulamentul privind organizarea stagiilor de practică în Academia de Studii Economice din Moldova prevede următoarele atribuții ale comisiei de evaluare:
· examinează și evaluează raportul stagiului de practică de master I, documentația prezentată de masterand, portofoliul sarcinilor individuale, fișa de referință scrisă de conducătorul stagiului de practică, ținând cont de calificativul acordat masterandului și raportul de evaluare a coordonatorului stagiului de practică de master I; 
· organizează susținerea raportului stagiului de practică de master I, în condiții de transparență și obiectivitate; 
· acordă nota finală în baza criteriilor de evaluare a stagiului de practica de master I, stabilite și aprobate prin Regulamentul privind evaluarea activității de învățare a masteranzilor; 
· întocmește procesul-verbal privind desfășurarea și rezultatele evaluării finale, completează borderoul de examinare.
· Susținerea practicii se efectuează în termenul de 2 săptămâni după finalizarea stagiului de practică de master I, de profesionalizare sau se include în orarul sesiunii de examinare.
Masteranzii care nu au realizat stagiul de practică de master I și nu au obținut creditele aferente acestuia nu sunt admiși la susținerea examenului de master. 
[bookmark: _Toc243322018]V. CERINȚE DE REDACTARE A RAPORTULUI DE PRACTICĂ
Raportul privind stagiul de practică se redactează în conformitate cu cerințele metodice stabilite prin prezentul ghid, cu respectarea normelor de integritate academică, a regulilor privind protecția informațiilor și a standardului aplicabil pentru prezentarea referințelor bibliografice.
[bookmark: _Toc243322019]5.1. Exigențe de editare
Raportul privind stagiul de practică se redactează respectând următoarele cerințe:
· formatul paginii: A4, imprimare pe o singură parte a foii; 
· fontul textului de bază: Times New Roman, 12 pt; 
· spațierea între rânduri: 1,5 rânduri; 
· alinierea textului: justified, la ambele margini; 
· marginile paginii: stânga – 30 mm, dreapta – 15 mm, sus – 25 mm, jos – 25 mm; 
· alineatul se marchează unitar în întregul raport, prin retragerea primului rând; 
· titlurile capitolelor se redactează cu majuscule, font de 14 pt, aldin și centrat; 
· titlurile subcapitolelor se redactează cu font de 14 pt, aldin, utilizând majusculă numai la începutul titlului și pentru numele proprii; 
· capitolele se numerotează cu cifre arabe și încep pe pagină nouă; 
· subcapitolele se numerotează în sistem zecimal, în concordanță cu numărul capitolului din care fac parte; 
· paginile se numerotează consecutiv, începând cu foaia de titlu; numărul nu se afișează pe foaia de titlu, dar aceasta se ia în calcul la numerotarea lucrării; 
· numărul paginii se poziționează în partea de jos a paginii, conform modelului adoptat pentru întregul raport; 
· se utilizează obligatoriu diacriticele limbii române: ă, â, î, ș, ț; 
· semnele de punctuație se scriu imediat după cuvântul precedent și sunt urmate de un spațiu; 
· se păstrează o formatare unitară a titlurilor, paragrafelor, listelor, tabelelor, figurilor, formulelor și anexelor.
Prezentarea tabelelor.
Tabelele se numerotează consecutiv în cadrul fiecărui capitol. Numărul tabelului se indică deasupra acestuia, aliniat la dreapta.
Denumirea tabelului se plasează deasupra tabelului, după numărul acestuia (a se vedea Anexa 11).
Fiecare tabel trebuie:
· să fie menționat și analizat în text înainte sau imediat după prezentare; 
· să conțină un antet clar; 
· să utilizeze aceleași unități de măsură și simboluri în întregul raport; 
· să indice sursa datelor, dacă acestea nu reprezintă rezultatul activității proprii a masterandului. 
Dacă tabelul continuă pe pagina următoare, se utilizează mențiunea Continuarea Tabelului X.Y
Tabelele foarte extinse, care întrerup continuitatea expunerii, se includ în anexe.
Prezentarea figurilor.
Figurile se numerotează consecutiv în cadrul fiecărui capitol. Numărul și denumirea figurii se plasează sub aceasta.(a se vedea Anexa 12). 
Figurile trebuie să fie clare, relevante pentru conținut și menționate în text. În cazul preluării sau adaptării unei figuri, se indică obligatoriu sursa. Capturile de ecran și materialele provenite din cadrul unității-bază se includ numai dacă utilizarea lor este permisă și nu divulgă informații confidențiale.
[bookmark: _Toc243322020]5.2. Recomandări stilistice
Raportul privind stagiul de practică este o lucrare academică și profesională care trebuie să prezinte într-o formă clară, coerentă și argumentată activitățile desfășurate și rezultatele obținute de masterand. 
La redactarea raportului se vor respecta următoarele recomandări:
· ideile se prezintă într-o succesiune logică; 
· fiecare paragraf dezvoltă o idee principală; 
· formulările trebuie să fie clare, precise și lipsite de ambiguități; 
· se evită repetițiile, exprimările colocviale, metaforele și formulările excesiv de generale; 
· termenii de specialitate se utilizează consecvent în întregul raport; 
· abrevierile se explică la prima utilizare și, dacă sunt numeroase, se includ în Lista abrevierilor; 
· afirmațiile, constatările și recomandările trebuie susținute prin date, rezultate, argumente sau surse; 
· se face distincție clară între informația preluată, observațiile realizate în cadrul stagiului și contribuția proprie a masterandului; 
· concluziile trebuie să rezulte din activitățile și rezultatele prezentate în raport.
Raportul se redactează predominant într-un stil obiectiv și impersonal. Pot fi utilizate formulări precum:
· „în cadrul stagiului au fost analizate...”; 
· „rezultatele obținute indică...”; 
· „în urma analizei s-a constatat...”; 
· „a fost elaborată următoarea soluție...”; 
· „se recomandă...”. 
Se vor evita formulările excesiv de subiective, precum „eu cred”, „mie mi se pare” sau „în opinia mea”, dacă acestea nu sunt urmate de argumente sau rezultate concrete.
[bookmark: _Toc243322021]5.3. Exigențe etice
Raportul privind stagiul de practică trebuie să reflecte activitatea efectiv desfășurată și contribuția proprie a masterandului. Preluarea ideilor, textelor, datelor, tabelelor, figurilor, programelor, codurilor-sursă, modelelor sau a altor materiale realizate de alte persoane trebuie însoțită de indicarea clară a sursei.
Codul de etică universitară al ASEM definește plagiatul drept preluarea integrală sau parțială a unui material realizat de un alt autor și prezentarea acestuia ca aparținând propriei persoane. Codul califică drept forme ale lipsei de onestitate academică și copiatul, fabricarea datelor, autoplagiatul și facilitarea înșelăciunii academice. [9]
În cadrul Raportului privind stagiul de practică  nu sunt admise:
· preluarea unor fragmente fără citarea sursei; 
· parafrazarea unei idei fără indicarea autorului; 
· utilizarea unor tabele, figuri, coduri, algoritmi sau rezultate fără menționarea originii acestora; 
· inventarea sau modificarea nejustificată a datelor; 
· indicarea unor surse inexistente ori neconsultate; 
· reutilizarea integrală sau substanțială a unei lucrări proprii evaluate anterior, fără declararea acestei situații; 
· prezentarea drept contribuție individuală a unor rezultate realizate de alte persoane sau de echipa unității-bază; 
· divulgarea informațiilor confidențiale sau a datelor cu caracter personal. 
Sancțiunile pentru încălcarea integrității academice se aplică diferențiat, în funcție de natura și gravitatea abaterii. Codul de etică ASEM prevede, pentru cazurile semnificative, repetate, extinse sau totale de plagiat, sancțiuni care pot ajunge până la anularea examenului.
Utilizarea instrumentelor de inteligență artificială - nu trebuie să substituie activitatea profesională, analiza, argumentarea și contribuția proprie a masterandului.
Instrumentele bazate pe IA pot fi utilizate numai în limitele permise de cerințele instituționale și de indicațiile conducătorului stagiului, pentru activități auxiliare precum:
· verificarea clarității exprimării; 
· corectarea lingvistică; 
· structurarea preliminară a unor idei; 
· formularea unor variante de organizare a textului; 
· sprijin tehnic pentru realizarea unor activități, dacă utilizarea este permisă. 
Masterandul rămâne integral responsabil pentru:
· exactitatea informațiilor; 
· validitatea datelor și rezultatelor; 
· verificarea surselor; 
· originalitatea contribuției; 
· respectarea confidențialității; 
· conținutul final al Raportului privind stagiul de practică. 
Nu este permisă introducerea în instrumente publice de IA a datelor confidențiale, a informațiilor interne, a datelor cu caracter personal, a codurilor-sursă sau a documentelor protejate ale unității-bază.
Nu se admite utilizarea IA pentru:
· inventarea datelor, surselor sau rezultatelor; 
· generarea unor activități care nu au fost realizate efectiv; 
· producerea integrală a Raportului în locul masterandului; 
· mascarea plagiatului; 
· prezentarea unui conținut neverificat ca rezultat propriu. 
În cazul în care instrumentele de IA au fost utilizate în mod substanțial la pregătirea conținutului, masterandul va declara utilizarea lor în forma stabilită de Departamentul TIMI sau de conducătorul stagiului.
[bookmark: _Toc243322022]5.4. Reguli privind asigurarea bibliografică a lucrării
Referințele bibliografice și citările din Raportul privind stagiul de practică se întocmesc în conformitate cu SM ISO 690:2022 – Informare și documentare. Reguli pentru prezentarea referințelor bibliografice și citarea resurselor de informare.
Acesta este standardul național actual, identic cu ISO 690:2021, și a înlocuit standardul SM ISO 690:2012. Modelul de prezentare a referințelor bibliografice este inclus în Anexa 13 a prezentului ghid.
În lista referințelor se includ numai sursele consultate și utilizate efectiv în elaborarea Raportului privind stagiul de practică.
Referința trebuie să conțină suficiente elemente pentru identificarea sursei, precum:
· autorul sau organizația responsabilă; 
· titlul documentului; 
· ediția, dacă este relevantă; 
· locul și editorul, după caz; 
· anul publicării; 
· volumul, numărul și paginile, pentru articole; 
· identificatorul DOI, dacă există; 
· adresa resursei și data consultării, pentru sursele online, dacă sunt necesare. 
Sursele trebuie să fie relevante, verificabile și adecvate domeniului analizat. Se recomandă utilizarea prioritară a:
· actelor normative în forma lor actualizată; 
· standardelor; 
· publicațiilor științifice; 
· documentației tehnice oficiale; 
· rapoartelor instituționale; 
· resurselor publicate de organizații și instituții competente.
În Raportul privind stagiul de practică se utilizează sistemul numeric de citare. Fiecărei surse bibliografice îi este atribuit un număr, în ordinea primei menționări în text. Numărul atribuit sursei se păstrează la toate citările ulterioare ale aceleiași lucrări.
Citarea se plasează între paranteze pătrate, înaintea semnului de punctuație care încheie propoziția.
Atunci când sunt citate simultan mai multe surse, numerele acestora se indică în aceeași paranteză pătrată, separate prin virgulă.
În cazul surselor consecutive, poate fi utilizată linia de interval.
Dacă este preluată o informație, o idee sau un citat de la o pagină concretă, după numărul sursei se indică pagina.
În cazul documentelor fără paginare, pot fi indicate, după caz, capitolul, punctul, articolul, paragraful, secțiunea sau alt element care permite localizarea exactă a informației.
Citările ulterioare ale aceleiași surse păstrează numărul atribuit la prima menționare. Nu se acordă un număr nou aceleiași surse la fiecare citare.
Lista referințelor bibliografice se plasează la finalul Raportului privind stagiul de practică, înaintea anexelor.
În listă se includ numai sursele care au fost efectiv consultate și citate în textul Raportului. Nu se recomandă includerea unor lucrări care nu au fost utilizate în elaborarea acestuia.
Referințele bibliografice se numerotează și se prezintă în ordinea primei citări în text. Numărul fiecărei referințe trebuie să corespundă numărului indicat în citările din cuprinsul Raportului.
Fiecare referință trebuie să conțină suficiente elemente pentru identificarea exactă a sursei. În funcție de tipul documentului, se indică:
· autorul sau instituția responsabilă; 
· titlul lucrării ori al documentului; 
· ediția, dacă este cazul; 
· locul publicării; 
· editura; 
· anul publicării; 
· volumul și numărul publicației; 
· paginile articolului; 
· identificatorul DOI, dacă există; 
· adresa electronică și data consultării, pentru resursele online, după caz. 
Sursele bibliografice trebuie să fie relevante, actuale și credibile. 
Se recomandă utilizarea prioritară a:
· actelor legislative și normative în forma lor actualizată; 
· standardelor naționale și internaționale; 
· publicațiilor științifice; 
· monografiilor și lucrărilor de specialitate; 
· documentației tehnice oficiale; 
· rapoartelor instituționale; 
· bazelor de date și resurselor publicate de instituții sau organizații competente. 
Nu se admite indicarea unor surse inexistente, neverificate sau neconsultate.(a se vedea Anexa 13 ) 
Sursele bibliografice se grupează după tipul lor:
· Acte legislative și normative;
· Manuale, monografii și lucrări didactice;
· Articole din publicații periodice;
· Site-uri web;
· Alte surse. 

ANEXA 1
[bookmark: _Toc241529236]Model de Cerere de recunoaștere a experienței profesionale în scopul echivalării cu stagiul de master

Doamnei conf. univ., dr. Corina BULGAC,
Director al Școlii Masterale de Excelență în Economie și Business


Doamnei Directoare,
Subsemnatul(a)______________________________________________,
(numele, prenumele)
masterand (ă)  în cadrul programului de studii ___________________________________________________________,                  
(denumirea deplină a programului de studii)
anul de studii_______, grupa___________, învățământ ______________,
                                                                                                                                                              (cu frecvență/frecvență redusă)
solicit recunoașterea practicii de masterat I, de profesionalizare, întrucât dețin o experiență practică de peste 1 an în domeniul programului de master și îmi continui activitatea profesională în domeniul corespunzător programului de studii urmat.  

Anexez următoarele documente justificative:
1. Adeverința (certificatul) de la locul de muncă.
2. Copia ordinului de angajare.
3. Alte documente relevante care atestă angajarea în funcția compatibilă cu cerințele prevăzute în Curriculum/Fișa practicii (ex.: Fișa postului). 

Vă mulțumesc pentru atenție și rămân la dispoziție pentru clarificări suplimentare.
 
Data                                                                                                                       Semnătura 
[bookmark: _Hlk108969111]ANEXA 2
[bookmark: _Toc241529237][bookmark: _Toc221492926_Copy_1][bookmark: _Toc241529238]Lista competențelor și a rezultatelor învățării aferente programelor de studii: Managementul informațional, Securitatea sistemelor informatice și Tehnologii informaționale în analiza datelor
	Competențe generale / profesionale
	Rezultate ale învățării conform nivelului CNC 

	
	Absolventul/candidatul la atribuirea calificării poate:

	CPM 1. Sistemul de informalii și alinierea strategiilor de аfасеri
	1. să coordoneze procesele de proiectare și implementare pe termen lung a soluțiilor inovative pentru Sisteme Informatice;

	CPM 2. Маnаgеmеntul nivelului de servicii
	2. să negocieze noile condiții ale Service-Level Agreements (SLA), în conformitate cu obiectivele generale și să asigure realizarea rezultatelor planificate

	CPM 3. Еlаbоrаrеа și рrоiесtаrеа arhitecturii
	3. să-și asume un nivel ridicat de responsabilitate în definirea strategiei de implementare a noilor tehnologii în conformitate cu nevoile companiei, luând în considerare infrastructura în vigoare, uzura echipamentelor și noile inovații tehnologice;

	CPM 4. Mопitоrizаrеа tendințelor tehnologice
	4. să valorifice o gamă largă de cunoștințe de specialitate cu privire la noile tehnologii, demonstrând în același timp o înțelegere profundă a afacerii prin luarea în considerare și formularea soluțiilor pentru viitor, oferind un punct de vedere de expert pentru a ghida echipa de conducere spre decizii strategice;

	CPM 5. Proiectarea și dezvoltarea aplicațiilor
	5. să acționeze creativ pentru a dezvolta aplicații și să selecteze opțiunile tehnice adecvate prin participarea la alte activități de dezvoltare, să optimizeze dezvoltarea, întreținerea și performanța aplicațiilor prin utilizarea modelelor de design și prin reutilizarea soluțiilor testate;

	CPM 6. Schimbarea suportului
	6. să asigure integritatea sistemului prin verificarea aplicării actualizărilor funcționale, a adăugărilor de software sau hardware și a operațiunilor de întreținere, respectând cerințele bugetare;

	CPM 7. Furnizarea de servicii
	7. să stabilească programul sarcinilor operaționale, gestionând costurile și bugetul alocat în conformitate cu procedurile interne și constrângerile externe și să identifice numărul optim de persoane necesare pentru a asigura gestionarea operațională a infrastructurii SI;

	CPM 8. Managementul contractelor
	8. să fie responsabil pentru respectarea contractului și să fie referentul final pentru soluționarea problemelor;

	CPM 9. Îmbunătățirea proceselor
	9. să realizeze și să autorizeze implementarea de inovații și îmbunătățiri care vor spori competitivitatea și/sau eficiența, demonstrând conducerii superioare posibilele beneficii pentru afaceri care vor putea fi obținute în urma implementării schimbărilor propuse

	CPM 10. Managementul schimbării în afaceri
	10. să coordonează planificarea, gestionarea și implementarea unor schimbări majore de afaceri pe baza instrumentelor TIC-14

ANEXA 3
[bookmark: _Toc241529239]Chestionar pentru evaluarea competențelor
[bookmark: _Toc221492927][bookmark: _Toc241529240]Masterandul ______________________________________________,
la programul de studii  _______________________________________.
                                                                                        (selectați programul de master la care faceți studiile)
(Managementul Informațional, Securitatea Sistemelor Informatice și Tehnologii informaționale în analiza datelor )
Stimate Partener de stagiu de practică, pentru a analiza corespunderea dintre conținutul stagiilor de  practică și obiectivele domeniului 0613 Dezvoltarea produselor program și a aplicațiilor prin prisma centrării pe student și formării de competențe, Vă rugăm să completați acest chestionar. 
Rezultatele obținute vor fi luate în considerare la perfecționarea programelor de studii oferite de A.S.E.M în domeniul respectiv.

Vă mulțumim anticipat și Vă dorim succes!

Mai jos sunt prezentate competențele profesionale pe care le propunem de a le forma masteranzilor în ciclul Masterat pentru a fi competitivi. Vă rugăm să apreciați pe o scală de la 1 la 5 puncte competențele propuse (cu 5 puncte cele mai importante și 1 punct cele mai puțin importante). Se vor însemna cu X căsuța corespunzătoare punctajului considerat potrivit pentru fiecare competență.
	Descrierea competențelor profesionale
	1
	2
	3
	4
	5

	1. Sistemul de informații și alinierea strategiilor de afaceri – capacitatea de a analiza modul în care sistemele informatice sunt aliniate obiectivelor și strategiilor organizaționale
	
	
	
	
	

	2. Managementul nivelului de servicii – înțelegerea și aplicarea principiilor SLA (Service-Level Agreements) și realizarea obiectivelor planificate
	
	
	
	
	

	3. Elaborarea și proiectarea arhitecturii sistemelor informatice – analiza arhitecturii existente și propunerea de optimizări
	
	
	
	
	

	4. Monitorizarea tendințelor tehnologice – cunoașterea și valorificarea tendințelor tehnologice relevante pentru organizație
	
	
	
	
	

	5. Proiectarea și dezvoltarea aplicațiilor – aplicarea competențelor tehnice pentru dezvoltarea sau optimizarea aplicațiilor
	
	
	
	
	

	6. Managementul schimbărilor și suportul sistemelor – respectarea procedurilor pentru actualizări, mentenanță și integritate a sistemului
	
	
	
	
	

	7. Furnizarea serviciilor IT – planificarea și gestionarea activităților operaționale, utilizarea eficientă a resurselor
	
	
	
	
	

	8. Managementul contractelor IT – respectarea contractelor și rezolvarea problemelor asociate
	
	
	
	
	

	9. Îmbunătățirea proceselor – identificarea problemelor și propunerea de soluții pentru creșterea eficienței
	
	
	
	
	

	10. Managementul schimbării în afaceri – coordonarea și susținerea proceselor de schimbare organizațională bazate pe TIC
	
	
	
	
	




Semnătura 

ANEXA 4
[bookmark: _Toc221492927_Copy_1][bookmark: _Toc241529241]Acord de colaborare 
Nr. _____
Încheiat la data de  „ ____” __________________ 20_____

între: ___________________________________________________ ,și Academia de Studii Economice din Moldova (ASEM), denumite în continuare Părțile, prin reprezentanții desemnați: ______________________, respectiv Dl Alexandru STRATAN, Rector, profesor universitar, doctor habilitat, academician, au convenit, în baza principiului cooperării reciproce, cu privire la subiectele de interes comun, asupra încheierii prezentului Acord, care va constitui cadrul general pe baza căruia se vor încheia, după caz, contracte adiționale de colaborare pentru activități specifice.
Capitolul I. OBIECTUL ACORDULUI DE COLABORARE
Obiectul prezentului Acord constă în instituirea unui parteneriat reciproc avantajos între Părți, având ca scop corelarea procesului de formare profesională a studenților ASEM cu cerințele actuale ale pieței muncii și cu necesitățile specifice ale Partenerului privind forța de muncă calificată.
Capitolul II. DISPOZIȚII GENERALE
2.1. Principiile generale de cooperare între Părți vor fi:
· transparență și profesionalism - informare reciprocă, se va acționa cu diligența necesară prin valorificarea cunoștințelor și experienței;
· eficiență - se vor asigura condițiile necesare efectuării unor acțiuni comune;
2.2. Părțile își exprimă intenția să coopereze constructiv în vederea organizării studiilor și schimbului reciproc de cunoștințe în scopul bunei pregătiri și perfecționări a specialiștilor.
Capitolul III. DISPOZIȚII SPECIALE
3.1. ASEM își exprimă acordul:
· să propună Partenerului studenți pentru stagiile de practică;
· să desemneze persoane responsabile pentru organizarea și desfășurarea stagiului de practică a studenților la toate nivelurile de formare în cadrul _______________________________________;
· să transmită Partenerului curricula stagiilor de practică, obiectivele și criteriile de evaluare;
· să efectueze conducerea metodică și controlul sistematic al desfășurării stagiului de practică;
· să organizeze elaborarea de către studenți a tezelor de licență, de masterat și de doctorat pe tematici reale propuse de către ________________________;
· să coordoneze cu _______________________________ conținutul planurilor de învățământ în domeniile de formare profesională/programele ce țin de activitatea financiar-bancară;
· să acorde, la solicitarea __________________________, informații necesare în vederea angajării în câmpul muncii a absolvenților ASEM;
· să organizeze întruniri ale studenților, masteranzilor și cadrelor didactice din ASEM cu conducerea și angajații ________________;
· să participe la cercetări științifice, proiecte, evenimente și acțiuni privind diseminarea rezultatelor acestora;
· să delege cadre didactice și studenți la evenimentele și activitățile partenerului;
· să organizeze, cu participarea specialiștilor _____________________, evenimente pentru studenți, masteranzi și profesori cu privire la realitățile activității _____________________, cu posibilitățile de stagiere a studenților, masteranzilor și de angajare după absolvire;
· să organizeze evenimente în cadrul cărora ______________________ își poate prezenta ofertele pentru tinerii specialiști;
· să organizeze cercetări științifice în comun cu colaboratorii ________ pe subiecte de interes comun;
· să organizeze instruiri pentru ____________________________ la
· subiecte ce țin de economie, finanțe, contabilitate, drept, în baza unui contract suplimentar;
· să găzduiască unele evenimente organizate de către Companie, în condițiile prestabilite dintre părți;
· să păstreze secretul informațiilor confidențiale primite de la ________, cadrele didactice, studenții, masteranzii și doctoranzii ASEM urmând să semneze un Angajament de confidențialitate conform cerințelor __.
3.2. Partenerul își exprimă acordul:
să organizeze stagii de practică pentru studenții de la ciclul I (licențiat) și ciclul II (masterat);
· să organizeze stagii de perfecționare pentru cadrele didactice;
· să participe la cercetări științifice în comun cu cadrele didactice, studenții, masteranzii și doctoranzii ASEM, pe subiecte de interes comun;
· să participe la elaborarea lucrărilor metodico-didactice pe domeniul de activitate (economic, financiar- bancar, juridic, etc.) în comun cu cadrele didactice, în calitate de coautori, consultanți sau recenzenți;
· să organizeze stagii de documentare pentru cadrele didactice și doctoranzii ASEM;
· să participe la cercetări științifice, proiecte, evenimente și acțiuni privind diseminarea rezultatelor acestora;
· să invite cadrele didactice ale ASEM la evenimente publice la care sunt dezbătute probleme și subiecte referitoare la domeniul de activitate (economic, financiar-bancar, juridic, etc) și orice alte subiecte de interes comun;
· să inițieze programe de instruire pentru studenți, masteranzi, profesori ASEM în domeniile de competență ale Companiei;
· să ofere informații, care nu constituie secret comercial și nu conțin date confidențiale sau cu caracter personal, în vederea elaborării de către studenți a cercetărilor științifice de specialitate;
· să acorde sprijin metodic, organizatoric, informațional sau de altă natură în desfășurarea activităților didactice și extra curriculare pentru studenții ASEM;
· să participe la organizarea și desfășurarea oricăror alte evenimente și activități de interes comun.
3.3. Informația în baza prezentului acord poate fi solicitată și transmisă de către părți în scopul exercitării drepturilor prevăzute de prezentul acord. În cazul obținerii, potrivit legislației, a unei informații care are caracter confidențial, părțile și persoanele împuternicite să le primească sau să le utilizeze vor păstra confidențialitatea acesteia.
3.4. Prezentul acord nu presupune careva obligații sau drepturi financiare între Părți.
Capitolul IV. DISPOZIȚII FINALE
4.1. Prezentul Acord este încheiat pe un termen de 5 ani și se consideră prelungit pe o perioadă similară, dacă niciuna dintre Părți nu a invocat rezilierea acestuia.
4.2. Acordul poate fi modificat și/sau completat printr-un acord adițional la inițiativa unei Părți, cu acordul celeilalte Părți.
Eventualele litigii între Părți vor fi soluționate pe cale amiabilă.
4.3. În cazul reorganizării, schimbării locului de reședință, a numerelor de telefon, fax sau a altor date prezentate în Acord, Partea respectivă este obligată să informeze cealaltă Parte despre schimbările care au intervenit în cel mult 10 zile calendaristice din momentul schimbărilor efectuate.
4.4. Prezentul Acord este redactat în două exemplare, câte unul pentru fiecare Parte, și intră în vigoare la data semnării lui de către ambele Părți.
I. 

[bookmark: _Toc241529242]ADRESELE JURIDICE ALE PĂRŢILOR


ACADEMIA DE STUDII ECONOMICE DIN MOLDOVA
Cf. 1007600005951
Republica Moldova, mun. Chișinău, str. G. Bănulescu - Bodoni, 61
Tel. (+373) 22 22 41 28
Fax. (+373) 22 22 19 68

Rector ASEM,
Prof. univ., dr. hab., academician
Alexandru STRATAN		

L.S.	
ANEXA 5
[bookmark: _Toc221536606][bookmark: _Toc221492928][bookmark: _Toc241529243]CONTRACT nr. _____
privind organizarea și desfășurarea stagiilor de practică
a studenților ciclul II, MASTERAT

Prezentul Contract se încheie între:
ACADEMIA DE STUDII ECONOMICE DIN MOLDOVA, reprezentată de Rector prof. univ. dr. hab. Alexandru STRATAN, denumită în continuare ORGANIZATOR DE PRACTICĂ, şi
____________________________________________________________________________________________________________________
(întreprinderea, instituţia, organizaţia)
reprezentată de_____________________________________________, denumit în continuare PARTENER DE PRACTICĂ și STUDENTUL(A) __________________________________________, denumit în continuare STAGIAR, înscris la facultatea ________________________________________, programul de studii __________________________, anul _________, grupa ___________.  
Art. 1. Obiectul contractului
Prezentul Contract reglementează relaţiile dintre Părţi ce ţin de organizarea şi desfăşurarea practicii de specialitate pentru consolidarea cunoştinţelor teoretice şi formarea competenţelor profesionale ale Stagiarului, în vederea aplicării acestora în activitate.
Art. 2. Statutul Stagiarului
Stagiarul rămâne, pe toată durata stagiului de pregătire practică, student al instituției de învățământ superior.
Art. 3. Tipul, durata și perioada de desfășurare a practicii 
3.1. Tipul stagiului de practică________________________________
3.2. Stagiu de practică va avea durata de _______________ săptămâni.
3.3. Perioada desfășurării stagiului de practică este de la (zi/lună/an) ________________ până la (zi/lună/an) ___________________.
Art. 4. Angajamentele Stagiarului
4.1. În perioada desfășurării stagiului de practică Stagiarul este obligat:
· să respecte programul de activitate stabilit și să realizeze sarcinile specificate de coordonatorul practicii în conformitatea cu Curriculum/Fișa stagiului de practică;
· să respecte regulamentul intern al Partenerului de practică;
· să respecte deontologia profesională şi regulile de securitate și sănătate în muncă;
· să participe în activităţile profesionale şi sociale realizate de Partenerului de practică;
· să nu divulge informaţiile confidenţiale ale Partenerului de practică.
Art.5. Persoane responsabile desemnate de organizatorul de practică și partenerul de practică 
5.1. Coordonatorul practicii (îndrumătorul) persoana care va avea responsabilitatea practicantului din partea partenerului de practică: 
Dl/Dna____________________ Funcția_________________________ 
Departamentul _____________________________________________ Telefon________________ Email______________________________
5.2. Conducătorul practicii (cadrul didactic) responsabil cu urmărirea derulării stagiului de practică din partea organizatorului de practică: 
Dl/Dna____________________ Funcția_________________________ 
Departamentul _____________________________________________ Telefon________________ Email______________________________
Art. 6. Angajamentele Partenerului de practică 
6.1. În scopul realizării obiectivelor preconizate şi în vederea creării condiţiilor adecvate pentru realizarea obiectivelor stagiului de practică, Partenerul de practică se obligă:
· să stabilească un coordonator pentru stagiul de practică, selectat dintre salariații proprii cu calificare înaltă și experiență profesională;
· să asigure Stagiarului condiţiile necesare desfăşurării unei activităţi practice în domeniul de specialitate al acestuia;
· să instruiască Stagiarul în privinţa normelor de disciplină a muncii, a regulilor şi normelor securităţii muncii şi să îi furnizeze echipament de protecţie adecvat dacă acesta este necesar;
· să permită Stagiarului accesul la documentele necesare realizării activităţilor din cadrul practicii, precum şi altor lucrări prevăzute în programul de studii, conform temei stabilite de Organizatorul de practică;
· să asigure efectuarea practicii în conformitate cu Planul de învățământ și Curriculum/ Fișa stagiului de practică;
· să evalueze, la finalizarea stagiului de practică, competenţele profesionale ale Stagiarului.
6.2. La finele stagiului de practică, coordonatorul practicii din partea Partenerului de practică avizează Caietul de practică completat de student și evaluează gradul de însușire a cunoștințelor practice și respectarea disciplinei a locul de practică.
Art. 7. Angajamentele Organizatorului de practică
7.1. Pentru desfăşurarea practicii în condiţii optime. Organizatorul de practică îşi asumă următoarele acţiuni:
· să repartizeze studenţii la practică în conformitate cu planurile de învăţământ, curriculum-urile şi calendarul anului universitar, coordonate în prealabil cu Partenerul de practică;
· să elaboreze Fișa stagiului de practică care vor include competenţele care urmează a obţinute şi activităţile/sarcinile care vor fi realizate de Stagiar în cadrul practicii;
· să efectueze conducerea metodică, monitorizarea sistematică a efectuării practicii prin intermediul conducătorului practicii.
Art. 8. Evaluarea practicii de specialitate
8.1. Numărul de credite transferabile ce vor fi obținute în urma desfășurării stagiului de practică  este de _________________________ ECTS, fiind stabilite în planul de învățământ. 
Art. 9. Sănătatea și securitatea în muncă
9.1. Partenerul de practică are obligația respectării prevederilor legale cu privire la sănătatea și securitatea în muncă a stagiarului pe durata stagiului de practică. 
9.2. Stagiarului i se asigură protecție socială conform legislației în vigoare. Ca urmare, conform dispozițiilor Legii nr. 756/1999 privind asigurările pentru accidente de muncă și boli profesionale, cu modificările și completările ulterioare, Stagiarul beneficiază de legislația privitoare la accidentele de muncă pe toată durata efectuării pregătirii practice. 
9.3. In cazul unui accident suportat de stagiar, fie în cursul lucrului, fie în timpul deplasării la lucru, partenerul de practică se angajează să înștiințeze asigurătorul cu privire la accidentul care a avut loc.
Art. 10. Prevederi finale
10.1. Contractul de practică este întocmit în 3 exemplare, pentru fiecare parte câte un exemplar.
10.2. Prezentul contract de practică nu va avea un caracter obligațional, similare celor de natură contractuală cu efecte juridice de natură litigioasă.
10.3. Prezentul contract de practică este valabil din momentul semnării de către părţi şi expiră la data indicată de finalizare a practicii.

	ACADEMIA DE STUDII ECONOMICE DIN MOLDOVA,
Cf. 1007600005951
Republica Moldova, mun. Chișinău,
str. G. Bănulescu-Bodoni, 61
Tel. (+373) 22 22 41 28
Tel. (+373) 22 22 19 68
Rector, Doctor habilitat, 
profesor universitar academician
	






STRATAN Alexandru _______________
                                           semnătura
L.S.

	
Partenerul de practică
_________________________________
Denumirea
_________________________________
Adresa juridică
_________________________________
Numele, prenumele directorului

STUDENTUL
_________________________________
Numele, prenumele
	





___________________________________
Semnătura, ștampila instituției


_____________________
Semnătura

ANEXA  6
RAPORT DE EVALUARE
al coordonatorului stagiului de practică din cadrul entității

Denumirea entității partener de practică  _________________________
Subdiviziunea ______________________________________________
Numele și prenumele masterandului:  _________________________
Instituția de învățământ superioară  _____________________________
Program de master  ________________________________________
Anul de studii:  ___________________  Grupa: _________________
Perioada stagiului de practică: de la _____________ până la _______________
Numele și prenumele coordonatorului stagiului de practică _______________________________
Funcția deținută____________________________________________
Evaluarea activității masterandului în perioada stagiului
	Criteriu de evaluare
	Scor acordat

	Realizarea sarcinilor și implicarea în activitățile entității
	☐ Nesatisfăcător ☐ Satisfăcător 
☐ Bine ☐ Foarte bine

	Aplicarea cunoștințelor teoretice în practică
	☐ Nesatisfăcător ☐ Satisfăcător 
☐ Bine ☐ Foarte bine

	Adaptabilitate și rezolvare a problemelor
	☐ Nesatisfăcător ☐ Satisfăcător 
☐ Bine ☐ Foarte bine

	Inițiativă, autonomie și responsabilitate
	☐ Nesatisfăcător ☐ Satisfăcător 
☐ Bine ☐ Foarte bine

	Interes și motivație profesională
	☐ Nesatisfăcător ☐ Satisfăcător 
☐ Bine ☐ Foarte bine

	Comportament profesional și respectarea normelor entității
	☐ Nesatisfăcător ☐ Satisfăcător 
☐ Bine ☐ Foarte bine

	Abilități de comunicare (verbală și scrisă)
	☐ Nesatisfăcător ☐ Satisfăcător 
☐ Bine ☐ Foarte bine

	Capacitatea de lucru în echipă
	☐ Nesatisfăcător ☐ Satisfăcător 
☐ Bine ☐ Foarte bine

	Utilizarea eficientă a mijloacelor tehnice și informatice
	☐ Nesatisfăcător ☐ Satisfăcător 
☐ Bine ☐ Foarte bine

	Calitatea raportului de practică
	☐ Nesatisfăcător ☐ Satisfăcător 
☐ Bine ☐ Foarte bine



Concluzii cu privire la perioada de stagiu de practică (se vor menționa dacă este cazul):
_______________________________________________________
_________________________________ .

Data completării raportului: „_______”________________________
Semnătura coordonatorului stagiului de practică _________________





Semnătura masterandului (stagiarului )_________________________

ANEXA 7
[bookmark: _Toc221536607][bookmark: _Toc221492929][bookmark: _Toc241529244]FIȘĂ DE REFERINȚĂ
a conducătorului stagiului de practică de la departament
_____________________________________________________
Numele și prenumele studentului (stagiarului): _______________
Instituția de învățământ superioară_________________________
Facultatea/Specialitatea _________________________________
Anul de studii: _______________ Grupa: ___________
Perioada stagiului de practică: de la _______ până la ___________
Denumirea entității partener de practică _____________________
Numele și prenumele conducătorului de practică  de la departament___________________________________________
Funcția deținută________________________________________
Observații și recomandări: _________________________________________________________________________________________________________________________________________________________
Admis/Respins spre susţinere___________________________
Data: „________”______________________
Semnătura conducătorului de la departament ______________

Comisia de evaluare finală, în vederea acordării notei finale.
Calificativul acordat (Nota 1-10):________________________
Data completării raportului fișei de referință : „____”________
Semnătura membrilor comisiei de evaluare finala a  stagiilor de practică:
Nume, Prenume _____________________________________
Nume, Prenume _____________________________________
Nume, Prenume _____________________________________

Data luării la cunoștință: „________”___________________
Semnătura stagiarului________________________________

ANEXA 8
[bookmark: _Toc241529245]MODEL DE RAPORT PRIVIND STAGIUL DE PRACTICĂ

ACADEMIA DE STUDII ECONOMICE A MOLDOVEI
ȘCOALA MASTERALĂ DE EXCELENȚĂ ÎN ECONOMIE ȘI BUSINESS

DEPARTAMENTUL TEHNOLOGIA INFORMAȚIEI ȘI MANAGEMENT INFORMAȚIONAL
(Time New roman 14)


RAPORT
(Time New roman 22)
privind stagiul de practică – CICLUL II master
(Time New roman 20)

Programul de studii: 
Managementul informațional
(Time New roman 18)
Autor:
Nume, prenume student 
grupa ________,
__________________
(semnătura)

Membrii comisiei:					            Coordonator de practică:
__________________ 				  Nume, prenume, grad științific
__________________ 				             ___________________
__________________ 					    (semnătura)

Coordonator de practică de la unitatea-bază:
Nume, prenume
___________________ 
(semnătura)
(Time New roman 12)

Chișinău, 2026

ANEXA 9
[bookmark: _Toc221492930][bookmark: _Toc241497278][bookmark: _Toc241529246]MODEL DE CUPRINS
Cuprins
INTRODUCERE............................................................3
1. ANALIZA MEDIULUI PROFESIONAL ȘI ORGANIZAȚIONAL AL UNITĂȚII-BAZĂ .....................4

ANEXA 10
[bookmark: _Toc241529247]Model Caietul stagiului de practică

MINISTERUL EDUCAȚIEI ȘI CERCETĂRII AL REPUBLICII MOLDOVA
(Times New roman 14)
Academia de Studii Economice A MoldovEI

CAIETUL
STAGIULUI DE PRACTICĂ
(Times New roman 14)
PENTRU MASTERANZII CICLULUI II – MASTER
(Times New roman 14)
Nume, prenume masterand practicant: ___________________________
Programul de studii: _________________________________________
Anul de studii: _______, Grupa: _______________
Forma de învățământ: IF
Conducătorul de la departament, A.S.E.M. _______________________
I. COORDONATELE PRACTICII DE MASTER I
1. Entitatea în care se realizează practica de master I
Denumire: ________________________________________________
Adresa juridică: ____________________________________________                         
2. Coordonatorul practicii de la entitate
Numele și prenumele: _______________________________________
Funcția deținută de coordonator: _______________________________
3. Perioada de desfășurare:
De la: ___________________ până la: ___________________
4. Entitatea/Subdiviziunea în care se realizează practica de master (dacă este cazul) ______________________________________________
(de exemplu: departamentul dezvoltare software, departamentul suport tehnic, departamentul securitate IT etc.)
[bookmark: _Toc221492931]Chișinău – 2026

	Nr. d/o
	Denumirea activității[footnoteRef:1] [1:   Nota: Caietul se completează și se extinde în funcție de numărul activităților desfășurate de către masteranzi pe parcursul practicii de master I/II.] 

	Plan
	Realizat
	Comentarii

	1.
	
	
	
	

	2.
	
	
	
	

	3.
	
	
	
	

	...
	
	
	
	

	
	
	
	
	



Coordonator de practică de la entitate-bază ____________________________________________
		 (semnătura)
Coordonator practicii de master I de la departament TIMI ________________________________
		 (semnătura)
Data _________________________

[bookmark: _Toc241529248]MODEL DE PREZENTARE A TABELELOR
Tabel 1.1
 Top calculatoare, noiembrie 2016 (top500.org)
	N/o
	Sistem
	Nuclee
	Productivitate (TFLOP/S)
	Consum energie (KW)

	1
	Sunway TaihuLight - Sunway MPP, Sunway SW26010 260C 1.45GHz. China, NRCPC
	10649600
	93014.6
	15371

	2
	Tianhe-2 (MilkyWay-2) - TH-IVB-FEP Cluster, Intel Xeon E5-2692 12C 2.200GHz, TH Express-2.
China, NUDT
	3120000
	33862.7
	17808

	3
	Titan - Cray XK7 , Opteron 6274 16C 2.200GHz, Cray Gemini interconnect, NVIDIA K20x. 
SUA, Cray Inc.
	560640
	17590.0
	8209

	4
	Sequoia - BlueGene/Q, Power BQC 16C 1.60 GHz. SUA, IBM
	1572864
	17173.2
	7890

	5
	Cori - Cray XC40, Intel Xeon Phi 7250 68C 1.4GHz, Aries interconnect. 
	622336
	14014.7
	3939


Sursa: Victor Andronatiev. Sisteme de calcul. Chișinău 2017.

ANEXA 12

Figura. 2.1. Conceptul maşinii de calcul a lui John von Neumann
Sursa: Victor Andronatiev. Sisteme de calcul. Chișinău 2017.

BIBLIOGRAFIA
I. Acte legislative și normative
1.1. Legea Republicii Moldova cu privire la activitatea de evaluare, nr. 989-XV din 18.04.2002. Monitorul Oficial Nr. 102 din 16.07.2002.
1.2. Legea Republicii Moldova cu privire la franchising, nr. 1335-XIII din 1.10.97. Monitorul Oficial Nr. 082 din 11.12.1997.
II. Manuale, monografii și lucrări didactice
2.1. BYGRAVE W., ZACHARAKIS A. The portable MBA in entrepreneurships, 3ed., New Jersey: John Wiley&Son,. Inc., 2004, 500 p.
2.2. SASU C., BERNIER R. Enciclopedia întreprinzătorului, București: Editura Economică, 1999, 260 p.
2.3. ROȘCOVAN M. și alții Franchising: tehnică de afaceri și oportunități pentru întreprinzători, Chișinău: Proiectul Bizpro, 2002. 89 p.
III. Articole din ediții periodice
3.1. ȚURCANU V. Implicațiile principiului prudenței asupra provizioanelor. În:Economica. 2006, nr. 4, p. 52 -63
IV. Site-ografia
4.1. PALEGA V. Vânzarea-cumpărarea întreprinderii ca un complex patrimonial, http://www.mdi.gov.md/img/cis/CIS-20-06-2006-md.doc (citat 01.09.2010)
V. Alte surse
5.1. Anuarul Statistic al Republicii Moldova 2009. Chișinău, 2010. 560p.

